Apilakirjokääriäinen

Apilakirjokääriäinen (Capricornia boisduvaliana) on Tortricidae-heimoon kuuluva kääriäinen. Se on Suomessa luokiteltu lajien uhanalaisarvioinnissa 2010 äärimmäisen uhanalaiseksi (CR)Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki..

 Koko ja ulkonäkö 
Etusiivet ovat pohjaväriltään tasaisen ruskeat ja niissä on tummia, siivensuuntaisia viiruja. Siiven poikki kulkee useita hopeanhohtoisia poikkiviiruja. Takasiivet ovat harmaanruskeat ja vaalenevat tyveä kohti. Siipiväli 15–16 mm.http://www2.nrm.se/en/svenska_fjarilar/c/capricornia_boisduvaliana.htmlkuva

 Levinneisyys ja lentoaika 
Apilakirjokääriäisen levinneisyys kattaa suuren osan Eurooppaahttp://www.lepidoptera.pl/show.php?lang=UK&ID=2868 . Suomessa laji on ollut aikaisemmin yleinen, mutta taantunut rajusti ja nykyisin lajin ainoa tunnettu esiintymispaikka sijaitsee RovaniemelläKemijoki oy. Sierilän voimalaitos YVA-selostus. VTT Yhdyskuntatekniikka s. 22–23. Laji on erityisesti suojeltava ja sen elinympäristön turvaamiseksi on perustettu suojeluohjelma, minkä ansiosta esiintymisaluetta ei saa heikentää tai hävittää.http://www.ymparisto.fi/default.asp?node=1757&lan=fi#a6 Lajia on Suomessa yritetty suojella myös siirtoistutuksin.Baptria 2001 nro 1: Perhosten istutukset lajien suojelussa (Translocations of Lepidoptera in species conservation). (pdf) Viitattu 6.5.2020.Baptria 2015 nro 3: Pikkuapollon siirtoistutukset Uudellemalle ja Lounais-Suomeen. (pdf) Viitattu 6.5.2020. Perhonen lentää kesä-heinäkuun vaihteessa.http://wibe.ath.cx/Lepidoptera/Tortricidae/Capricornia/boisduvaliana/Capricornia%20boisduvaliana.htm 

 Elinympäristö ja elintavat 
Apilakirjokääriäinen vaatii elinympäristökseen kuivia ja harvakasvuisia ketoja. Toukka kehrää ravintokasvina toimivan apilan juurelle suojaavan seitin. Talvehtii keskenkasvuisena toukkana.http://www.entomologicafennica.org/Volume13/abstracts13_89.htm

 Ravintokasvi 
Toukka elää puna-apilalla (Trifolium pratense).

 Lähteet 

 Aiheesta muualla 
Laji.fi: Apilakirjokääriäinen (Capricornia boisduvaliana)
Fauna Europaea: Capricornia boisduvaliana  
 Apilakirjokääräinen räpyttelee voimalaitoksen rakentamisen tiellä YLE.fi 26.6.2012
University of Michigan, Animal Diversity Web (ADW): Capricornia boisduvaliana 

Luokka:Kääriäismäiset